**Christian Mate Pulisic**, nado o 18 de setembro de 1998 en Hershey, Pensilvania, é un futbolista estadounidense que xoga como mediapunta ou extremo para o Chelsea FC da Premier League inglesa.

Biografía
---------

Pulisic creceu en Hershey, Pensilvania. O seu pai, Mark Pulisic, xogou fútbol sala profesional para o Harrisburg Heat nos anos 1990. Pulisic creceu xogando para o equipo xuvenil PA Classics, do mesmo xeito que adestrando en ocasións co equipo profesional local dos Harrisburg City Islanders na súa adolescencia. Alí pescoulle o Borussia Dortmund, con só 16 anos de idade. Antes estivo en Detroit, onde o seu pai foi manager xeral dos Detroit Ignition. Curiosamente, á idade de sete anos, viviu en Inglaterra e durante unha tempada xogou nos equipos infantís do Brackley Town Football Club.

Traxectoria
-----------

### Borussia Dortmund

#### Tempada 2015-16

Pulisic fichou co Borussia Dortmund alemán o 4 de xaneiro de 2015 aos seus 16 anos, e o equipo asignouno de inmediato ao seu equipo xuvenil sub-19. Logo de anotar 10 goles e entregar 8 asistencias en tan só 15 partidos cos equipos xuvenís do club, Pulisic foi incorporado ao primeiro equipo durante o inverno a finais de 2015. Anotou un gol e asistiu noutro en dous partidos de preparación para a segunda parte da tempada 2015-16. Fixo o seu debut profesional na 1. Bundesliga poucos días despois, ingresando no segundo tempo nunha partida fronte ao FC Ingolstadt 04 o 30 de xaneiro de 2016, en substitución de Adrián Ramos. Semanas máis tarde faría o seu debut como titular na Bundesliga na vitoria 1-0 do Dortmund sobre o Bayer Leverkusen nun partido da 1. Bundesliga. Anotou o seu primeiro gol como profesional o 17 de abril de 2016 na vitoria 3-0 sobre o Hamburgo SV pola 1. Bundesliga. Tras a súa boa actuación nese partido, Pulisic foi incluído no equipo estelar da semana 30 da 1. Bundesliga.

#### Tempada 2016-17

Pulisic iniciou a tempada 2016/17 anotando un gol nun partido ante o Manchester City a finais de xullo de 2016.

Selección nacional
------------------

### Seleccións inferiores

Pulisic representou aos Estados Unidos nas categorías sub-15 e sub-17. Pulisic foi o capitán da selección sub-17 na Copa Mundial de Fútbol Sub-17 de 2015 en Chile, onde anotou un gol e obtivo unha asistencia en tres partidos. En total, Pulisic anotou 20 goles en 34 partidos nesta categoría.

### Selección absoluta

En marzo de 2016, o Borussia Dortmund anunciou que Pulisic fora convocado por primeira vez á selección maior dos Estados Unidos con miras a dous partidos de eliminatorias para a Copa Mundial de Fútbol de 2018 ante Guatemala. No entanto, non se puido unir de inmediato ao equipo debido a un arrefrío. O adestrador da selección norteamericana fixo oficial a súa convocatoria cando o incluíu no equipo para o segundo partido fronte a Guatemala o 27 de marzo. Debutou nese partido, ingresando no segundo tempo e converténdose no futbolista estadounidense máis novo en disputar un partido clasificatorio á Copa Mundial de Fútbol para ese país.

Pulisic volveu facer historia meses despois, ao converterse no futbolista máis novo en anotar un gol a súa selección o 28 de maio de 2016 nun amigable fronte a Bolivia Pouco despois, en xuño de 2016, foi confirmado entre os 23 xogadores que disputaron a Copa América Centenario cos Estados Unidos nese ano.

| Club | País | PJ | Goles | Período |
| --- | --- | --- | --- | --- |
| Selección estadounidense | Estados UnidosEstados Unidos | 11 | 3 | 2016 - Presente |

### Participacións en Copas do Mundo

| Mundial | Sede | Resultado | Partidos | Goles |
| --- | --- | --- | --- | --- |
| Copa Mundial Sub-17 de 2015 |  Chile | Fase de Grupos | 3 | 1 |

### Participacións na Copa América

| Copa | Sede | Resultado |
| --- | --- | --- |
| Copa América Centenario (2016) | Estados Unidos de América Estados Unidos | *4°* |

Clubs
-----

| Club | País | Ano |
| --- | --- | --- |
| Borussia Dortmund | Alemaña Alemaña | 2016 - Presente |

### Estatísticas

Actualizado o 13 de maio de 2017.

| Club | Div | Tempada | Liga | Copas Nacionais | Torneos internacionais(1) | Total |
| --- | --- | --- | --- | --- | --- | --- |
| Part. | Goles | Part. | Goles | Part. | Goles | Part. | Goles |
| **Borussia Dortmund**

Alemaña Alemaña  |
| 1ª |
| 2015-16 | 9 | 2 | 0 | 0 | 3 | 0 | 12 | 2 |
| 2016-17 | 28 | 3 | 3 | 1 | 10 | 1 | 41 | 5 |
| Total club | 37 | 5 | 3 | 1 | 13 | 1 | 53 | 7 |
| **Total carreira** | 37 | 5 | 3 | 1 | 13 | 1 | 53 | 7 |
| (1)Inclúe datos da liga Europa da UEFA (2015/16) |

Notas
-----

1. ↑
2. ↑  "Der nächste Schritt für Passlack und Pulisic".
3. ↑  "Christian Pulisic scores in Dortmund win".
4. ↑  "American 17-year-old Christian Pulisic makes Bundesliga debut for Dortmund". *ESPN FC*.
5. ↑  Steven Geoff. "American teenager Christian Pulisic makes first Bundesliga start".
6. ↑  Associated Press. "Bundesliga: Leverkusen falls to Dortmund after delay; Pulisic starts".
7. ↑  Stefan Buczko. "Christian Pulisic scores first goal for Dortmund in win vs. Hamburg".
8. ↑  "The Essentials: Matchday 30".
9. ↑  "Christian Pulisic scores last-second equalizer vs. Manchester City".
10. ↑  "Copia arquivada". Arquivado dende o orixinal o 08 de abril de 2019. Consultado o 11 de xuño de 2017.
11. ↑  "UPDATED: Where in the world is Christian Pulisic?".
12. ↑  Ryan Rosenblatt. "American starlet Christian Pulisic gets first USMNT call-up".
13. ↑  "Borussia Dortmund's Christian Pulisic happy after U.S. senior team debut".
14. ↑  "Hershey's Pulisic is youngest to score for USMNT".
15. ↑  "KLINSMANN NAMES 23 PLAYER ROSTER FOR HISTORIC COPA AMERICA CENTENARIO".
16. ↑  "Christian Pulisic - Performance data".

Véxase tamén
------------

### Ligazóns externas

* Perfil de Christian Pulisic en transfermrkt.co.uk *(en inglés)*
* Ficha de Christian Pulisic en fichajes.com *(en castelán)*
* Ficha en Mundodeportivo.com *(en castelán)*

|  |  |
| --- | --- |
| Control de autoridades | 
* Wd: Q22279773
* Munzinger: 01000009565
* FIFA: 390267
* FootballDatabase: 283915
* Fussballdaten: christian-pulisic
* L'Équipe: 58861
* NFT: 63643
* SoccerBase: 87928
* Soccerway: 413835
* Transfermarkt: 315779
* UEFA: 250096698
* Worldfootball: christian-pulisic

 |